pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสินออกมาตรการสินเชื่อ ช่วยผู้ประสบภัยน้ำท่วมจากพายุเตี้ยนหมู่ ให้กู้ฉุกเฉินปลอดชำระ 3 เดือน/กู้ซ่อมแซมบ้าน ปีแรกไม่คิดดอกเบี้ย
วันจันทร์ที่ 27 กันยายน 2564
ออมสินออกมาตรการสินเชื่อ ช่วยผู้ประสบภัยน้ําท่วมจากพายุเตี้ยนหมู่ ให้กู้ฉุกเฉินปลอดชําระ 3 เดือน/กู้ซ่อมแซมบ้าน ปีแรกไม่คิดดอกเบี้ย
จากอิทธิพลร่องมรสุม-พายุเตี้ยนหมู่ ส่งผลให้เกิดน้ําท่วมฉับพลัน น้ําป่าไหลหลาก ในพื้นที่ 26 จังหวัด ซึ่งทําให้บ้านเรือนและทรัพย์สินของประชาชนและลูกค้าของธนาคารในพื้นที่ได้รับความเสียหาย มีความเดือดร้อนในการดํารงชีพ
นายวิทัย รัตนากร ผู้อํานวยการธนาคารออมสิน เปิดเผยว่า จากอิทธิพลร่องมรสุม-พายุเตี้ยนหมู่ ส่งผลให้เกิดน้ําท่วมฉับพลัน น้ําป่าไหลหลาก ในพื้นที่ 26 จังหวัด โดยเฉพาะ จังหวัดพิจิตร ชัยภูมิ นครราชสีมา พระนครศรีอยุธยา สุโขทัย ชัยนาท นครสวรรค์ สิงห์บุรี ขอนแก่น ลําปาง ลําพูน และอุบลราชธานี ซึ่งทําให้บ้านเรือนและทรัพย์สินของประชาชนและลูกค้าของธนาคารในพื้นที่ได้รับความเสียหาย มีความเดือดร้อนในการดํารงชีพ โดยธนาคารออมสินในพื้นที่ได้นําถุงยังชีพ สิ่งของจําเป็น และน้ําดื่ม ออกไปแจกจ่ายช่วยเหลือบรรเทาความเดือดร้อนเร่งด่วนในเบื้องต้นแล้ว
นอกจากนี้ ได้ออกมาตรการสินเชื่อเพื่อบรรเทาความเดือดร้อนแก่ผู้ประสบภัยพิบัติและผู้ประกอบการในพื้นที่ ด้วยวงเงินกู้ฉุกเฉิน ที่มีหลักเกณฑ์เงื่อนไขผ่อนปรน และอัตราดอกเบี้ยต่ํา สําหรับซ่อมแซ่มที่อยู่อาศัย ซื้อสิ่งของจําเป็น ประกอบด้วย สินเชื่อเพื่อช่วยเหลือผู้ประสบภัยพิบัติ ซึ่งเป็นเงินกู้ฉุกเฉิน เพื่อบรรเทาความเดือดร้อนจากเหตุน้ําท่วม/ภัยพิบัติ ให้กู้รายละไม่เกิน 50,000 บาท โดยปลอดชําระเงินงวดใน 3 เดือนแรก สินเชื่อเคหะ สําหรับ ลูกค้าเดิมหรือประชาชนทั่วไป ที่บ้านพัก/ที่อยู่อาศัยได้รับความเสียหายมีความจําเป็นต้องซ่อมแซม ให้กู้วงเงินไม่เกิน 1 ล้านบาท ดอกเบี้ยปีแรก 0% สินเชื่อไทรทองอเนกประสงค์ เพื่อซื้อสิ่งอํานวยความสะดวกภายในบ้านทดแทนที่ได้รับความเสียหาย วงเงินกู้รายละไม่เกิน 300,000 บาท ใช้บ้าน/ที่ดิน สวนไร่นา/คอนโด ที่ปลอดภาระจํานองเป็นหลักทรัพย์ค้ําประกันได้ อัตราดอกเบี้ย MRR-1.25 ต่อปี ตลอดอายุสัญญา และ สินเชื่อธุรกิจ เพื่อบรรเทาความเดือดร้อนให้กับลูกค้าผู้ประกอบการ หรือ SMEs วงเงินให้กู้สูงสุด 10% ของวงเงินกู้เดิมแต่ไม่เกิน 5 ล้านบาท คิดอัตราดอกเบี้ยปีแรก 3.50% ปีที่ 2 เป็นต้นไป = MLR โดยปีแรกชําระแต่ดอกเบี้ยไม่ต้องชําระเงินต้น
ทั้งนี้ ลูกค้าหรือผู้ประสบภัย สามารถติดต่อขอสินเชื่อได้ที่สาขาธนาคารออมสินในพื้นที่ได้ตั้งแต่บัดนี้ หรือสอบถามข้อมูลเพิ่มเติมที่ GSB Contact Center โทร.1115
https://www.gsb.or.th/news/gsbpr54/
รัฐบาลไทย-ข่าวทำเนียบรัฐบาล-“รมว.เกษตรฯ” ติดตามการบริหารจัดการน้ำฤดูแล้ง ปี 65 ในพื้นที่ภาคใต้
วันศุกร์ที่ 14 มกราคม 2565
“รมว.เกษตรฯ” ติดตามการบริหารจัดการน้ําฤดูแล้ง ปี 65 ในพื้นที่ภาคใต้
“รมว.เกษตรฯ” ติดตามการบริหารจัดการน้ําฤดูแล้ง ปี 65 ในพื้นที่ภาคใต้
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และคณะลงพื้นที่ติดตามสถานการณ์อุกทกภัยและแนวทางการบริหารจัดการน้ําฤดูแล้งปี2565ในเขตพื้นที่ภาคใต้โดยมีนายเอนกก้านสังวรผู้อํานวยการสํานักเครื่องจักรกลพร้อมด้วยนายปริญญาสัคคะนายกผู้อํานวยการสํานักงานชลประทานที่15นายเดชเล็กวิชัยผู้อํานวยการสํานักงานชลประทานที่16และนายเฉลิมชัยตรีนรินทร์ผู้อํานวยการสํานักงานชลประทานที่17และผู้เกี่ยวข้องเข้าร่วมประชุมและรายงานสถานการณ์น้ําณสํานักงานชลประทานที่16อําเภอหาดใหญ่จังหวัดสงขลา
รมว.เกษตรฯเปิดเผยว่าได้มอบนโยบายโดยกําชับให้โครงการชลประทานทุกแห่งในพื้นที่ภาคใต้บริหารจัดการน้ําตามมาตรการที่วางไว้ตลอดจนเตรียมความพร้อมรับสถานการณ์น้ําในฤดูกาลแล้งและฤดูฝนรวมทั้งวางแผนการบริหารจัดการน้ําและเตรียมพร้อมสรรพกําลังเครื่องมือเครื่องจักรตลอดจนบูรณาการทํางานร่วมกันระหว่างหน่วยงานอีกทั้งยังได้เน้นย้ําในเรื่องของมาตรการกําจัดวัชพืชโดยเข้าไปทําการขุดลอกและกําจัดวัชพืชในพื้นที่ต่างๆอย่างต่อเนื่องเพื่อเพิ่มประสิทธิภาพการเก็บกักน้ําการส่งน้ําและระบายน้ําในช่วงฤดูฝนเพื่อให้ประชาชนได้มีน้ํากินน้ําใช้และน้ําเพื่อการเกษตรอย่างเพียงพอ
สําหรับสถานการณ์อุทกภัยในพื้นที่ภาคใต้ในช่วงปี2564ที่ผ่านมาอิทธิพลของพายุและร่องมรสุมที่พาดผ่านบริเวณภาคใต้ส่งผลให้เกิดฝนตกหนักในหลายพื้นที่กระทรวงเกษตรและสหกรณ์โดยกรมชลประทานได้กําชับให้ทุกโครงการชลประทานในพื้นที่ภาคใต้บริหารจัดการน้ําในอ่างเก็บน้ําให้อยู่ในเกณฑ์ควบคุมพร้อมเพิ่มศักยภาพการระบายน้ําในลําน้ําต่างๆรวมทั้งเตรียมพร้อมเครื่องจักรเครื่องมือกว่า1,189หน่วยประจําจุดพื้นที่เสี่ยงน้ําท่วมอาทิเครื่องสูบน้ํา350เครื่องเครื่องผลักดันน้ํา440เครื่องรถแทรกเตอร์/รถขุด196คันและเครื่องจักรกลสนับสนุนอื่นๆอีก203หน่วยเป็นต้นเพื่อเร่งระบายน้ําออกจากพื้นที่ชุมชนและลดผลกระทบที่เกิดขึ้นกับประชาชนให้มากที่สุดทําให้ขณะนี้พื้นที่ส่วนใหญ่ได้กลับเข้าสู่ภาวะปกติแล้ว13จังหวัดได้แก่เพชรบุรีประจวบคีรีขันธ์ชุมพรระนองสุราษฎร์ธานีนครศรีธรรมราชพังงาพัทลุงตรังสตูลยะลานราธิวาสและปัตตานี
สําหรับแนวทางการบริหารจัดการน้ําฤดูแล้งปี2565ในพื้นที่ภาคใต้กรมชลประทานได้ดําเนินการตามมาตรการการบริหารจัดการน้ําฤดูแล้งปี2564/65ทั้ง8มาตรการอย่างเคร่งครัดโดยการเร่งเก็บกักน้ําและจัดหาแหล่งน้ําสํารองในพื้นที่เสี่ยงภัยแล้งพร้อมจัดสรรน้ําให้สอดคล้องกับปริมาณน้ําต้นทุนที่มีอยู่ในพื้นที่ตามลําดับความสําคัญของกิจกรรมการใช้น้ําอาทิการอุปโภคบริโภครักษาระบบนิเวศการสํารองน้ําไว้ใช้ในช่วงต้นฤดูฝนการเกษตรและการอุตสาหกรรมเป็นต้นรวมทั้งวางแผนสนับสนุนการเพาะปลูกพืชในพื้นที่ที่ได้รับผลกระทบจากอุทกภัยก่อนเป็นอันดับแรกนอกจากนี้ยังได้จัดเตรียมน้ําสํารองสําหรับพื้นที่ลุ่มต่ําเพื่อสนับสนุนน้ําเตรียมแปลงและเฝ้าระวังคุณภาพน้ําในแม่น้ําสายหลักสายรองให้อยู่ในเกณฑ์มาตรฐานพร้อมติดตามประเมินผลให้เป็นไปตามแผนที่ได้กําหนดไว้สิ่งสําคัญคือการสร้างการรับรู้สถานการณ์น้ําและแผนบริหารจัดการน้ําโดยการบูรณาการร่วมกันของทุกภาคส่วนร่วมแรงร่วมใจกันใช้น้ําอย่างประหยัดและคุ้มค่าเพื่อให้มีปริมาณน้ําเพียงพอใช้ไปจนถึงต้นฤดูฝนหน้า
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 10 – 16 มิถุนายน 2565
วันศุกร์ที่ 17 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 10 – 16 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 10 – 16 มิถุนายน 2565 พบการกระทําผิด จํานวน 712 คดี คิดเป็นเงินค่าปรับ 12.96 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 10 – 16 มิถุนายน 2565) พบว่ามีการกระทําผิด จํานวน 712 คดี คิดเป็นเงินค่าปรับ 12.96 ล้านบาท โดยแยกเป็น สุรา จํานวน 395 คดี ค่าปรับ 3.74 ล้านบาท ยาสูบ จํานวน 239 คดี ค่าปรับ 6.26 ล้านบาท ไพ่ จํานวน 4 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 0.79 ล้านบาท น้ําหอม จํานวน 3 คดี ค่าปรับ 0.58 ล้านบาท รถจักรยานยนต์ จํานวน 23 คดี ค่าปรับ 0.49 ล้านบาท และสินค้าอื่น ๆ จํานวน 26 คดี ค่าปรับ 1.08 ล้านบาท โดยมีของกลางแยกเป็นน้ําสุรา จํานวน 15,375.512 ลิตร ยาสูบ จํานวน 10,311 ซอง ไพ่ จํานวน 70 สํารับ น้ํามันและผลิตภัณฑ์น้ํามัน จํานวน 19,672.000 ลิตร น้ําหอม จํานวน 1,805 ขวด รถจักรยานยนต์ จํานวน 35 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 16 มิถุนายน 2565 พบว่า มีการกระทําผิด จํานวน 19,622 คดี คิดเป็นเงินค่าปรับ 358.27 ล้านบาท โดยแยกเป็น สุรา จํานวน 10,656 คดี ค่าปรับ 93.58 ล้านบาท ยาสูบ จํานวน 6,712 คดี ค่าปรับ 177.97 ล้านบาท ไพ่ จํานวน 297 คดี ค่าปรับ 3.00 ล้านบาท น้ํามันและผลิตภัณฑ์น้ํามัน จํานวน 581 คดี ค่าปรับ 24.69 ล้านบาท น้ําหอม จํานวน 89 คดี ค่าปรับ 9.15 ล้านบาท รถจักรยานยนต์ จํานวน 836 คดี ค่าปรับ จํานวน 19.25 ล้านบาท และสินค้าอื่น ๆ จํานวน 451 คดี ค่าปรับ 30.63 ล้านบาท โดยมีของกลางแยกเป็นน้ําสุรา จํานวน 175,501.375 ลิตร ยาสูบ จํานวน 3,132,642 ซอง ไพ่ จํานวน 18,967 สํารับ น้ํามันและผลิตภัณฑ์น้ํามัน จํานวน 789,514.000 ลิตร น้ําหอม จํานวน 283,540 ขวด รถจักรยานยนต์ จํานวน 1,030 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/835-2565-10-16-2565-28
รัฐบาลไทย-ข่าวทำเนียบรัฐบาล-นายกฯ กำชับ เตรียมความพร้อม ก่อนแจก ATK ฟรี 8.5 ล้านชุด 16 ก.ย.นี้ ฝาก สธ.-สปชส.เพิ่มการอธิบาย ขั้นตอนการใช้ ขอความร่วมมือ ปชช. งดการเดินทางโดยไม่จำเป็น
วันอาทิตย์ที่ 5 กันยายน 2564
นายกฯ กําชับ เตรียมความพร้อม ก่อนแจก ATK ฟรี 8.5 ล้านชุด 16 ก.ย.นี้ ฝาก สธ.-สปชส.เพิ่มการอธิบาย ขั้นตอนการใช้ ขอความร่วมมือ ปชช. งดการเดินทางโดยไม่จําเป็น
นายกรัฐมนตรี กําชับ เตรียมความพร้อม ก่อนแจก ATK ฟรี 8.5 ล้านชุด 16 ก.ย.นี้ ฝาก สธ.-สปชส.เพิ่มการอธิบาย ขั้นตอนการใช้ ขอความร่วมมือ ปชช. งดการเดินทางโดยไม่จําเป็น
เมื่อวันที่5ก.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมกําชับกระทรวงสาธารณสุขและสํานักงานหลักประกันสุขภาพแห่งชาติ(สปสช.)เตรียมความพร้อมการกระจายชุดตรวจโรควิด-19ด้วยตัวเอง
หรือAntigen Test Kit (ATK)ภายหลังผู้อํานวยการองค์การเภสัชกรรมได้ลงนามสัญญาจัดซื้อชุดตรวจATK จํานวน8.5ล้านชุด เป็นที่เรียบร้อยแล้วโดยคาดว่าจะเริ่มแจกจ่ายประชาชนกลุ่มเป้าหมายในวันที่16ก.ย.นี้
ทั้งนี้สปสช.ได้เตรียมการกระจายชุดตรวจATKผ่านหน่วยบริการที่อยู่ในระบบหลักประกันสุขภาพใน2รูปแบบคือ1.แจกให้ชุมชนแออัดรวมทั้งตลาดโดยให้ผู้นําชุมชนผู้ประสานงานหรืออาสาสมัครสาธารณสุข(อสส.)และอาสาสมัครสาธารณสุขประจําหมู่บ้าน(อสม.)มารับชุดตรวจและกระจายให้กลุ่มเป้าหมายโดยที่ประชาชนไม่ต้องเดินทางมารับที่หน่วยบริการ2.แจกที่หน่วยบริการได้แก่รพ.และรพ.สต.ทุกแห่งรวมถึงคลินิกและร้านขายยาที่เข้าร่วมโครงการโดยประชาชนขอรับผ่านแอปเป๋าตังที่ธนาคารกรุงไทยกําลังพัฒนาระบบอัพเดทแอปเป๋าตังเพิ่มเมนูรับชุดตรวจโควิด-19ฟรี
น.ส.ไตรศุลีกล่าวว่านายกรัฐมนตรีขอให้มีการวางแผนการกระจายชุดตรวจATKอย่างรัดกุมป้องกันปัญหาที่อาจจะเกิดขึ้นได้ในระหว่างการดําเนินงานที่สําคัญยังกําชับให้กระทรวงสาธาณาสุขและหน่วยงานที่เกี่ยวข้องเร่งประชาสัมพันธ์ถึงวิธีการหรือขั้นการรับชุดตรวจATKรวมถึงกลุ่มเป้าหมายสําหรับการกระจายATKในชุดแรก8.5ล้านชุดพร้อมจัดทําชุดข้อมูลข้อแนะนําเกี่ยวกับวิธีการใช้ชุดตรวจATKให้ประชาชนใช้ชุดตรวจATKอย่างถูกต้องเพื่อให้เกิดประโยชน์สูงสุดการป้องกันการแพร่ระบาดของโรคโควิด-19
น.ส.ไตรศุลีกล่าวว่านอกจากนี้นายกรัฐมนตรียังขอความร่วมมือประชาชนงดการเดินทางโดยไม่จําเป็นเฉพาะเฉพาะการเดินทางข้ามจังหวัดจากพื้นที่ควบคุมสูงสุดและเข้มงวดแม้รัฐบาลจะผ่อนปรนมาตรการการเดินทางแล้วแต่ยังขอความร่วมมือให้ประชาชนเดินทางเมื่อมีความจําเป็นเท่านั้นเนื่องด้วยการเดินทางเป็นปัจจัยสําคัญในการแพร่เชื้อไปยังพื้นที่ต่างๆโดยการลดการเดินทางจะช่วยให้สถานการณ์คลี่คลายลงได้ดียิ่งขึ้น
________
รัฐบาลไทย-ข่าวทำเนียบรัฐบาล-เปิด “ภูเก็ตแซนด์บ็อกซ์” 2 เดือน สร้างรายได้กว่า 1.6 พันล้าน
วันจันทร์ที่ 6 กันยายน 2564
เปิด “ภูเก็ตแซนด์บ็อกซ์” 2 เดือน สร้างรายได้กว่า 1.6 พันล้าน
....
จ.ภูเก็ต รายงานความคืบหน้าโครงการภูเก็ตแซนด์บ็อกซ์ ที่ได้เริ่มดําเนินการตั้งแต่วันที่ 1 ก.ค. 64 เป็นต้นมา ล่าสุด มีนักท่องเที่ยวร่วมโครงการแล้วกว่า 28,197 คน จาก 346 เที่ยวบิน โดย TOP 5 นักท่องเที่ยวต่างชาติ ได้แก่ สหรัฐอเมริกา อังกฤษ อิสราเอล ฝรั่งเศส และเยอรมนี (ข้อมูล ณ วันที่ 5 ก.ย. 64)
.
สร้างรายได้ให้การท่องเที่ยวภูเก็ตและผู้ประกอบการในพื้นที่กว่า 1,634 ล้านบาท ทั้งจากการใช้จ่ายด้านที่พัก การซื้อสินค้าและบริการด้านการท่องเที่ยว อาหาร/เครื่องดื่ม ค่าบริการทางการแพทย์และสุขภาพ ฯลฯ
.
หลังจากนี้ โครงการภูเก็ตแซนด์บ็อกซ์จะยังคงเดินหน้าต่อเพื่อฟื้นฟูระบบเศรษฐกิจของประเทศควบคู่ไปกับมาตรการควบคุมโรคโควิด-19 เช่นเดียวกับสมุยพลัสโมเดล และอีกหลายพื้นที่ที่จะทยอยเปิดในอนาคต ตามนโยบายเปิดประเทศภายใน 120 วันของรัฐบาล
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” เผยนายกฯ หนุนยกเกษตรไทยสู่ “สมาร์ท ฟาร์ม” ปิดจุดอ่อนปัญหาราคาตกต่ำ-ติดปีกส่งออกอาหารป้อนตลาดโลก
วันอาทิตย์ที่ 29 พฤษภาคม 2565
“ชัยวุฒิ” เผยนายกฯ หนุนยกเกษตรไทยสู่ “สมาร์ท ฟาร์ม” ปิดจุดอ่อนปัญหาราคาตกต่ํา-ติดปีกส่งออกอาหารป้อนตลาดโลก
“ชัยวุฒิ” เผยนายกฯ หนุนยกเกษตรไทยสู่ “สมาร์ท ฟาร์ม” ปิดจุดอ่อนปัญหาราคาตกต่ํา-ติดปีกส่งออกอาหารป้อนตลาดโลก
“ชัยวุฒิ”รมว.ดีอีเอสเผยนายกรัฐมนตรีนโยบายชัดยกระดับเกษตรกรไทยด้วยดิจิทัลปูพรมโครงการนําร่อง“สมาร์ทฟาร์ม”ทั่วประเทศกําจัดจุดอ่อนราคาสินค้าเกษตรผันผวนเพิ่มขีดความสามารถแข่งขันตลาดส่งออกอาหารโลก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีมีนโยบายส่งเสริมการยกระดับเกษตรไทยด้วยเทคโนโลยีดิจิทัลที่ผ่านมาดําเนินโครงการนําร่องการเกษตรอัจฉริยะ(สมาร์ทฟาร์ม)ครอบคลุมเกือบทุกจังหวัดทั่วประเทศโดยสนับสนุนให้มีการนําเทคโนโลยีและอุปกรณ์อัจฉริยะต่างๆเข้ามาใช้ทําการเกษตรได้แก่โดรนไอโอที(Internet of Things)รวมถึงเรื่องแพลตฟอร์มต่างๆ
ปัจจุบันเป็นช่วงเวลาของการขยายผลกับสิ่งที่รัฐบาลนําร่องไปให้เพื่อขยายพื้นที่ลงไปถึงทุกตําบลทุกหมู่บ้านโดยรัฐบาลเตรียมแผนการจัดสรรงบประมาณสนับสนุนตลอดจนการจัดส่งทีมงานเข้าไปส่งเสริมอย่างเต็มที่ต่อไปในอนาคต
“ท่านนายกฯได้มุ่งเน้นว่าประเทศไทยเราเป็นประเทศที่ส่งออกอาหารเป็นผู้ผลิตอาหารเพราะมีพื้นที่เกษตรที่อุดมสมบูรณ์แต่หัวใจสําคัญต้องส่งเสริมให้การทําเกษตรของเราทันสมัยมีประสิทธิภาพโดยการนําเทคโนโลยีสมัยใหม่เทคโนโลยีดิจิทัลมาใช้เพื่อปรับปรุงการทํางานของพี่น้องเกษตรกรให้ประสิทธิภาพทํางานได้ดีขึ้นมีรายได้ที่สูงขึ้น นี่คือหัวใจที่สําคัญที่ท่านนายกฯมุ่งเน้นคือการนําเทคโนโลยีดิจิทัลมาใช้ในการเกษตรให้กลายเป็นสมาร์ทฟาร์มให้เป็นการเกษตรสมัยใหม่”นายชัยวุฒิกล่าว
ทั้งนี้ปัญหาสําคัญของเกษตรกรคือราคาสินค้าเกษตรซึ่งบางครั้งอาจมีราคาที่ไม่ดีเพราะต้องขายแข่งขันกับประเทศเพื่อนบ้านหรือประเทศอื่นๆ ดังนั้นหัวใจสําคัญที่จะทําให้สามารถแข่งขันกับประเทศต่างๆได้ต้องหาวิธีการลดต้นทุนโดยทําการเกษตรให้ทันสมัยมีประสิทธิภาพด้วยการนําเทคโนโลยีดิจิทัลเข้ามาใช้ปรับปรุงการทํางานแบบเกษตรดั้งเดิมให้เป็นเกษตรแบบสมัยใหม่หรือสมาร์ทฟาร์มซึ่งจะกลายเป็นจุดสําคัญที่ให้เกษตรกรไทยแข่งขันได้สามารถส่งออกสินค้าไปสู้กับประเทศต่างๆได้
***********
รัฐบาลไทย-ข่าวทำเนียบรัฐบาล-“ปลัด สธ.” แนะผู้บริหารรุ่นใหม่มองหาโอกาสมากกว่าอุปสรรค และมุ่งทำประโยชน์เพื่อสังคม
วันพุธที่ 27 กรกฎาคม 2565
“ปลัด สธ.” แนะผู้บริหารรุ่นใหม่มองหาโอกาสมากกว่าอุปสรรค และมุ่งทําประโยชน์เพื่อสังคม
ปลัดกระทรวงสาธารณสุข แนะผู้บริหารกระทรวงสาธารณสุขรุ่นใหม่ บริหารตน บริหารคน และบริหารงาน ด้วยแนวคิด “CPR” มองหาโอกาสมากกว่าอุปสรรค และมุ่งทํางานให้เกิดประโยชน์สูงสุดต่อองค์กร ประชาชน และประเทศชาติ
ปลัดกระทรวงสาธารณสุข แนะผู้บริหารกระทรวงสาธารณสุขรุ่นใหม่ บริหารตน บริหารคน และบริหารงาน ด้วยแนวคิด “CPR” มองหาโอกาสมากกว่าอุปสรรค และมุ่งทํางานให้เกิดประโยชน์สูงสุดต่อองค์กร ประชาชน และประเทศชาติ
วันนี้ (27 กรกฎาคม 2565) ที่โรงแรมบัดดี้ โอเรียลทอล ริเวอร์ไซต์ จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีปิดและมอบประกาศนียบัตร เข็มวิทยฐานะ แก่ผู้สําเร็จการอบรมหลักสูตรนักบริหารระดับสูง กระทรวงสาธารณสุข (นบส.สธ.) รุ่นที่ 3 ประจําปีงบประมาณ พ.ศ. 2565 พร้อมบรรยายในหัวข้อ “หลักการบริหารสําหรับผู้บริหารระดับสูง” โดยมีผู้บริหารกระทรวงและผู้เข้ารับการอบรม จํานวน 40 คน เข้าร่วมรับฟัง
นายแพทย์เกียรติภูมิ กล่าวว่า กระทรวงสาธารณสุขให้ความสําคัญกับการบริหารจัดการระบบสุขภาพของประเทศ จึงส่งเสริมด้านการพัฒนาศักยภาพบุคลากรทุกระดับ โดยเฉพาะนักบริหารระดับสูง ที่จะมาเป็นผู้ทําหน้าที่กําหนดนโยบายและขับเคลื่อนงานไปสู่เป้าหมาย ซึ่งหลักสูตรนักบริหารระดับสูง กระทรวงสาธารณสุข (นบส.สธ.) เป็นการสร้างผู้บริหารรุ่นใหม่ที่มีวิสัยทัศน์และเป็นผู้นําการเปลี่ยนแปลง มีความรอบรู้ ทันต่อเหตุการณ์ด้านสุขภาพในทุกมิติ ขอให้ยึดหลักการดําเนินงานด้วยการ “บริหารตน” ให้แข็งแรงทั้งร่างกายและจิตใจ เพื่อเตรียมความพร้อมสําหรับการปฏิบัติงาน เป็นการลดความทุกข์ สร้างความสุขให้กับตนเอง ทําในสิ่งที่สําเร็จ เป็นประโยชน์ และสิ่งที่ดี “บริหารคน” ทั้งผู้บังคับบัญชาและผู้ใต้บังคับบัญชา เพื่อสร้างความสัมพันธ์ที่ดี เดินหน้าปฏิบัติงานได้อย่างสําเร็จราบรื่น และบรรลุวัตถุประสงค์การทํางาน พร้อมใช้แนวคิด “CPR” C-Create เป็นนักคิดที่ดี, P-Positive มองโลกในแง่บวก มองหาโอกาสมากกว่าอุปสรรค, และ R-Response Social ทําประโยชน์เพื่อสังคม ประเทศชาติ โดยเฉพาะในยุคที่โลกมีความเปลี่ยนแปลง และ “บริหารงาน” ผ่านกระบวนการคิดที่เป็นเชิงระบบ มีแผนการปฏิบัติงานที่ชัดเจน และต้องคํานึงถึงผลกระทบที่จะเกิดขึ้น
“ขอแสดงความยินดีกับทุกท่านที่สําเร็จการอบรม สิ่งใดที่เป็นประโยชน์ ทันสมัย เป็นสิ่งใหม่ ขอให้นําไปปฏิบัติ ปรับใช้กับการทํางานและพัฒนาตนเองให้ก้าวหน้า เพื่อให้เป็นคนดี คนเก่ง มีความสุขกับการทําหน้าที่ที่รักให้เกิดประโยชน์สูงสุดต่อไปอย่างเต็มกําลัง เพื่อให้ส่งผลต่อประโยชน์สูงสุดของกระทรวงสาธารณสุข ประชาชนและประเทศชาติต่อไป” นายแพทย์เกียรติภูมิ กล่าว
ทั้งนี้ หลักสูตรดังกล่าว กระทรวงสาธารณสุขได้มีความร่วมมือทางด้านวิชาการกับ สถาบันบัณฑิตพัฒนบริหารศาสตร์ จัดอบรมให้กับข้าราชการในสังกัดกระทรวงสาธารณสุข และหน่วยงานเครือข่าย ระหว่างวันที่ 9 พฤษภาคม - 27 กรกฎาคม 2565 โดยเป็นการเรียนรู้ในรูปแบบผสมผสาน (Blended learning) ผ่านระบบออนไลน์และในชั้นเรียน เน้นพัฒนาศักยภาพการเป็นผู้นํา การบริหารจัดการนโยบายและยุทธศาสตร์ เรียนรู้กระบวนการกลุ่มผ่านประเด็นปัญหาที่เกิดขึ้นจริง กระตุ้นความคิดและมุมมองที่หลากหลาย เพื่อให้นําความรู้ที่ได้มาประยุกต์ใช้ในการบริหารจัดการได้อย่างมีประสิทธิภาพ
********************************** 27 กรกฎาคม 2565
รัฐบาลไทย-ข่าวทำเนียบรัฐบาล-​ ๑๓๕ ปี กระทรวงกลาโหม ๘ เมษายน ๒๕๖๕
วันศุกร์ที่ 8 เมษายน 2565
​ ๑๓๕ ปี กระทรวงกลาโหม ๘ เมษายน ๒๕๖๕
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
รัฐบาลไทย-ข่าวทำเนียบรัฐบาล-ครม. ไฟเขียว ขยายจำนวนสิทธิ “เราเที่ยวด้วยกัน เฟส 4” เพิ่มอีก 1.5 ล้านสิทธิ ใช้ได้ถึง ต.ค. 65
วันพุธที่ 22 มิถุนายน 2565
ครม. ไฟเขียว ขยายจํานวนสิทธิ “เราเที่ยวด้วยกัน เฟส 4” เพิ่มอีก 1.5 ล้านสิทธิ ใช้ได้ถึง ต.ค. 65
.....
ที่ประชุม ครม. (21 มิ.ย. 65) เห็นชอบขยายจํานวนสิทธิโครงการเราเที่ยวด้วยกัน เฟส 4 อีก 1.5 ล้านสิทธิ (จากเดิม 2 ล้านสิทธิ) รวมเป็น 3.5 ล้านสิทธิ และขยายเวลาโครงการฯ จากเดิมเดือน พ.ค. 65 เป็นเดือน ต.ค. 65 โดยยังคงให้สิทธิประโยชน์ของโครงการตามเดิม
.
สิทธิที่ 1 : ส่วนลดค่าโรงแรมที่พัก 40% ของราคาห้องพัก/ห้อง/คืน สูงสุดไม่เกิน 3,000 บาท/ห้อง/คืน (จํากัดสิทธิคนละไม่เกิน 10 ห้อง หรือ 10 คืน ตลอดโครงการ)
สิทธิที่ 2 : ส่วนลดค่าอาหารและค่าเข้าสถานที่ท่องเที่ยว สูงสุด 600 บาท/ห้อง/คืน โดยผู้ร่วมโครงการจะได้รับคูปองอาหาร/ท่องเที่ยว วันละ 1 ครั้ง หลังเวลา 17.00 น. ของวันเช็คอิน และคูปองจะหมดอายุเวลา 23.59 น. ของวันเช็คเอาท์ สําหรับวิธีการใช้คูปองนั้น ประชาชนจะชําระ 60% และรัฐบาลช่วยจ่าย 40% ผ่านการตัดเงินจากคูปอง
สิทธิที่ 3 : คืนเงินค่าตั๋วเครื่องบิน 40% แต่ไม่เกิน 3,000 บาทต่อผู้โดยสาร จํากัดห้องพักละ 2 ที่นั่ง ตามจํานวนห้องที่เข้าพักจริง แต่รวมไม่เกิน 30 ที่นั่ง
- รับสิทธิลดค่าตั๋วเครื่องบิน 40% ของราคาค่าตั๋วเครื่องบิน 2 สิทธิผู้โดยสาร ต่อ 1 ห้องโรงแรมที่จอง แต่ไม่เกิน 2,000 บาท ต่อผู้โดยสาร เมื่อเดินทางไปยังจังหวัดปลายทางทั่วไป
- รับสิทธิลดค่าตั๋วเครื่องบิน 40% แต่ไม่เกิน 3,000 บาท ต่อผู้โดยสาร เมื่อเดินทางไปยังจังหวัดภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
และขอเชิญชวนประชาชนสนับสนุนการท่องเที่ยวในกลุ่มจังหวัดท่องเที่ยวเมืองรองให้มากขึ้น เพื่อช่วยกระตุ้นและสร้างรายได้ให้ผู้ประกอบจากการท่องเที่ยวภายในประเทศ
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อว. ลงนามบันทึกข้อตกลงความร่วมมือ เรื่อง การบูรณาการด้านวิทยาศาสตร์และเทคโนโลยีนิวเคลียร์ เพื่อเสริมสร้างศักยภาพด้านงานวิจัย พัฒนานวัตกรรมและการใช้ประโยชน์
วันพุธที่ 12 มกราคม 2565
อว. ลงนามบันทึกข้อตกลงความร่วมมือ เรื่อง การบูรณาการด้านวิทยาศาสตร์และเทคโนโลยีนิวเคลียร์ เพื่อเสริมสร้างศักยภาพด้านงานวิจัย พัฒนานวัตกรรมและการใช้ประโยชน์
อว. ลงนามบันทึกข้อตกลงความร่วมมือ เรื่อง การบูรณาการด้านวิทยาศาสตร์และเทคโนโลยีนิวเคลียร์ เพื่อเสริมสร้างศักยภาพด้านงานวิจัย พัฒนานวัตกรรมและการใช้ประโยชน์
10 มกราคม 2565 :ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานพิธีลงนามบันทึกข้อตกลงความร่วมมือ เรื่อง การบูรณาการด้านวิทยาศาสตร์และเทคโนโลยีนิวเคลียร์ เพื่อเสริมสร้างศักยภาพด้านงานวิจัย พัฒนานวัตกรรมและการใช้ประโยชน์ซึ่งสถาบันเทคโนโลยีนิวเคลียร์แห่งชาติ (สทน.) จัดขึ้นภายใต้โครงการ “การสร้างมูลค่าให้กับอาหารพื้นถิ่นด้วยการฉายรังสี”โดยมี รศ.ดร.ธวัชชัย อ่อนจันทร์ ผู้อํานวยการ สทน. ดร.วิภารัตน์ ดีอ่อง ผู้อํานวยการ วช. และอธิการบดีมหาวิทยาลัยราชภัฏ 3 แห่ง ได้แก่ มหาวิทยาลัยราชภัฏสุราษฎร์ธานี มหาวิทยาลัยราชภัฏภูเก็ต และมหาวิทยาลัยราชภัฏสงขลา พร้อมด้วยคณะผู้บริหารสทน. วช. และ มรภ.
ศ.(พิเศษ) ดร.เอนกกล่าวว่ากระทรวงการอุดมศึกษา วิทยาศาสตร์ วิจัยและนวัตกรรม ให้ความสําคัญกับการส่งเสริมใน 2 มิติ ได้แก่ 1. มิติวิทยาศาสตร์ เทคโนโลยี นวัตกรรม และ 2. มิติสังคมศาสตร์ มนุษยศาสตร์ และศิลป์ศาสตร์ เพื่อให้เกิดการบูรณาการองค์ความรู้แบบสหวิทยาการ และร่วมกันขับเคลื่อนให้ประเทศเดินหน้าได้อย่างมั่นคง การลงนามความร่วมมือของทั้ง 5 องค์กร จึงนับเป็นเรื่องที่ดี ที่องค์กรด้านวิทยาศาสตร์และภาคการศึกษาได้มาสนับสนุนซึ่งกันและกัน สอดคล้องกับนโยบายของกระทรวง ด้านการเพิ่มขีดความสามารถในการแข่งขัน เรื่องการพัฒนาผู้ประกอบการวิสาหกิจขนาดกลางและขนาดย่อมยุคใหม่ รวมทั้งตรงกับยุทธศาสตร์ในเรื่องการวิจัยและนวัตกรรมที่ตอบโจทย์ของประเทศ และสร้างระบบนิเวศการวิจัย
ทั้งนี้ “เทคโนโลยีและนวัตกรรม” ถือเป็นเครื่องมือที่ทรงพลังที่ช่วยให้เพิ่มมูลค่าให้กับสินค้าและสร้างโอกาสทางธุรกิจใหม่ๆ ให้กับผู้ประกอบการได้ ผมมีความเชื่อมั่นว่า สทน. และ มหาวิทยาลัย ล้วนมีศักยภาพทั้งด้านบุคลากร และองค์ความรู้ อีกทั้งส่วนใหญ่ยังมีงานวิจัยที่ทํางานร่วมกับภาคประชาชนมาโดยตลอด การส่งเสริมให้ผู้ประกอบการนํางานวิจัยและนวัตกรรมด้านต่าง ๆ เช่น เทคโนโลยีด้านการฉายรังสี มาใช้เพิ่มมูลค่าของผลิตภัณฑ์ เป็นการสร้างโอกาสและรายได้ให้แก่ชุมชนในท้องถิ่น จึงถือเป็นอีกหนึ่งพลังสําคัญที่นําพาประเทศไปถึงเป้าหมายสําคัญ ตามแผนยุทธศาสตร์ชาติได้ นั่นคือ ช่วยกันพัฒนาประเทศไทยทําให้เป็นประเทศที่มีความมั่นคง มั่งคั่ง และยั่งยืน
“ผมขอแสดงความยินดีกับทั้ง 5 องค์กร ในความร่วมมือที่ได้เริ่มต้นขึ้นจากวันนี้เป็นต้นไป และเชื่อว่าความร่วมมือในครั้งนี้ จะส่งผลให้เกิดการใช้เทคโนโลยีนิวเคลียร์ในการสนับสนุนวิสาหกิจขนาดกลางและขนาดย่อม รวมถึงช่วยเพิ่มมูลค่าและต่อยอดผลิตภัณฑ์อาหารพื้นถิ่นได้อย่างยั่งยืน”รมว.อว. กล่าวในตอนท้าย
รัฐบาลไทย-ข่าวทำเนียบรัฐบาล-รมว.ยุติธรรม จี้ "ราชทัณฑ์"เร่งสอบ เตือน อย่าหาประโยชน์กับเรื่องนี้ ชี้ อาหารผู้ต้องขัง ต้องดีมีคุณภาพ ญาติจะได้ไม่ห่วง
วันพุธที่ 27 เมษายน 2565
รมว.ยุติธรรม จี้ "ราชทัณฑ์"เร่งสอบ เตือน อย่าหาประโยชน์กับเรื่องนี้ ชี้ อาหารผู้ต้องขัง ต้องดีมีคุณภาพ ญาติจะได้ไม่ห่วง
"ยุติธรรม" คาดโทษหนัก ผบ.เรือนจํา หลังสุ่มตรวจอาหาร 12 แห่ง พบ “หมู-ไก่-ผัก”เน่าเสีย อาหารดิบไม่ครบตามสั่งซื้อ รมว.ยุติธรรม จี้ "ราชทัณฑ์"เร่งสอบ เตือน อย่าหาประโยชน์กับเรื่องนี้ ชี้ อาหารผู้ต้องขัง ต้องดีมีคุณภาพ ญาติจะได้ไม่ห่วง
วันที่ 27 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการตรวจสอบคุณภาพอาหารในเรือนจําว่า จากที่ตนได้มีการลงนามแต่งตั้งคณะกรรมการขึ้นมา 1 ชุด เพื่อให้ลงไปตรวจสอบคุณภาพอาหารในเรือนจําทั่วประเทศ เพราะที่ผ่านมา มีเรื่องร้องเรียนเกี่ยวกับอาหารของผู้ต้องขังจํานวนมากว่าไม่ได้คุณภาพ ซึ่งจากการตรวจสอบไปแล้ว จํานวน 12 แห่ง พบว่า มีปัญหาบ้าง เนื่องจากอาหารไม่ได้คุณภาพ และผิดสเปค อาทิ เนื้อหมู ไก่ ผัก เน่าเสีย ส่วนเครื่องปรุงบางอย่างที่จัดซื้อเข้ามา ก็หมดอายุ ไม่เป็นไปตามระเบียบที่กรมราชทัณฑ์ กําหนดไว้
นายสมศักดิ์ กล่าวอีกว่า การลงพื้นที่ตรวจสอบของคณะกรรมการชุดนี้ ถือว่า ได้ข้อมูลที่แม่นยํา เพราะเป็นการลงตรวจแบบสุ่ม ไม่ได้แจ้งล่วงหน้าให้เรือนจํารับทราบ ดังนั้น ข้อมูลที่ตนได้รับรายงานมา จึงเป็นข้อเท็จจริงทั้งหมด โดยเมื่อพบปัญหาแล้ว ตนก็ได้สั่งการให้อธิบดีกรมราชทัณฑ์ ไปเร่งดําเนินการแก้ปัญหาแล้ว
“เรื่องอาหารเราต้องเข้มงวด เพราะเป็นสิ่งที่เราควรช่วยผู้ต้องขัง ให้ได้รับสิทธิเต็มที่ ซึ่งเรื่องนี้ ผมได้คุยกับอธิบดีกรมราชทัณฑ์ อยู่บ่อยครั้งว่า อาหารของผู้ต้องขัง ต้องดีมีคุณภาพ โดยต้องจัดสรรงบประมาณให้อาหารมีคุณภาพเท่าที่จะทําได้ แต่วันนี้กลับพบว่า อาหารและเครื่องปรุง ไม่เป็นไปตามที่ระบุไว้ ซ้ําร้าย ในรายงานยังพบว่า อาหารดิบไม่ครบตามใบสั่งซื้อ ทั้งรายการและปริมาณ ซึ่งผู้ต้องขังในเรือนจํา ก็มีชีวิตที่แย่และลําบากอยู่แล้ว ญาติพี่น้องทั่วประเทศก็ห่วง จึงอยากให้แก้ไขในเรื่องนี้เป็นการด่วน เพราะผมไม่อยากได้รับหนังสือร้องเรียนจากญาติผู้ต้องขังอีก โดยต้องทําให้ดี อย่าหาประโยชน์กับเรื่องเหล่านี้” รมว.ยุติธรรม กล่าว
ผู้สื่อข่าวรายงานว่า อธิบดีกรมราชทัณฑ์ ได้มีการกําหนดโทษไว้แล้ว ในส่วนของเรือนจําที่พบปัญหา พร้อมมีการตั้งคณะกรรมการสอบสวน โดยหากพบว่า มีความผิด ก็จะมีการลดชั้น ผู้บัญชาการเรือนจํา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยเป็นหนึ่งในจุดหมายปลายทางยอดนิยมช่วงตรุษจีน 2565 ย้ำให้ทุกหน่วยงานดูแลอย่างเข้มงวด สร้างความเชื่อมั่น ส่งเสริมการเป็นเจ้าบ้านที่ดี และท่องเที่ยวอย่างปลอดภัยในทุกเทศกาล
วันพุธที่ 2 กุมภาพันธ์ 2565
โฆษกรัฐบาลเผย นายกฯ ยินดี ไทยเป็นหนึ่งในจุดหมายปลายทางยอดนิยมช่วงตรุษจีน 2565 ย้ําให้ทุกหน่วยงานดูแลอย่างเข้มงวด สร้างความเชื่อมั่น ส่งเสริมการเป็นเจ้าบ้านที่ดี และท่องเที่ยวอย่างปลอดภัยในทุกเทศกาล
โฆษกรัฐบาลเผย นายกฯ ยินดี ไทยเป็นหนึ่งในจุดหมายปลายทางยอดนิยมช่วงตรุษจีน 2565 ย้ําให้ทุกหน่วยงานดูแลอย่างเข้มงวด สร้างความเชื่อมั่น ส่งเสริมการเป็นเจ้าบ้านที่ดี และท่องเที่ยวอย่างปลอดภัยในทุกเทศกาล
วันที่ 2 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผยข่าวดีในช่วงเทศกาลตรุษจีนปี 2565 โดยจากข้อมูลของอโกด้า (https://www.agoda.com/press/lny-2022?cid=-1)ซึ่งเป็นแพลตฟอร์มดิจิทัลชั้นนําด้านการท่องเที่ยว ระบุว่า กรุงเทพมหานครของไทย เป็นหนึ่งในสถานที่ท่องเที่ยวยอดนิยมในทวีปเอเชียที่นักท่องเที่ยวส่วนใหญ่เลือกเดินทางไปพักผ่อนหย่อนใจ พร้อมเฉลิมฉลองต้อนรับเทศกาลตรุษจีนปีเสือ 2565 โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบข้อมูลดังกล่าว และยินดีที่ประเทศไทยเป็นจุดหมายปลายทางที่ได้รับความนิยมจากนักท่องเที่ยวอย่างต่อเนื่อง พร้อมทั้งขอบคุณหน่วยงานที่เกี่ยวข้องทุกภาคส่วนที่ทํางานอย่างแข็งขัน รวมถึงประชาชนชาวไทยทุกคนที่มีส่วนร่วมสร้างภาพลักษณ์และเป็นเจ้าบ้านที่ดี ทําให้ประเทศไทยมีชื่อเสียงและเป็นที่นิยมของนักท่องเที่ยวทั่วโลก
จากการรวบรวมข้อมูลการจองที่พักบนแพลตฟอร์มอโกด้า ซึ่งมีวันเข้าพักตรงกับวันตรุษจีนของแต่ละปีนั้น ข้อมูลของทั้งทวีปเอเชียแสดงให้เห็นว่า ในช่วงเทศกาลตรุษจีนปี 2565 เมืองใหญ่และเมืองหลวงที่เป็นตัวเลือกจุดหมายปลายทางยอดนิยมของนักท่องเที่ยว ได้แก่ เซี่ยงไฮ้ (จีน), โตเกียว (ญี่ปุ่น), กัวลาลัมเปอร์ (มาเลเซีย), มะนิลา (ฟิลิปปินส์) และกรุงเทพฯ (ไทย) ขณะที่ในประเทศ/เขตปกครองตนเองอื่น ๆ เมืองรีสอร์ท อาทิ บาหลี (อินโดนีเซีย), เกาะเชจู (เกาหลี), ไถจง (ไต้หวัน) และเกาะฟูโกว๊ก (เวียดนาม) เป็นตัวเลือกจุดหมายปลายทางอันดับต้น ๆ ของนักท่องเที่ยว
นอกจากนี้ อโกด้าเผย 8 จุดหมายปลายทางยอดนิยมช่วงเทศกาลตรุษจีน 2565 โดยสําหรับประเทศไทย ได้แก่ อันดับที่ 1 กรุงเทพฯ อันดับที่ 2 เชียงใหม่ อันดับที่ 3 เขาใหญ่ อันดับที่ 4 ภูเก็ต ซึ่งอันดับ 1-4 ยังคงอันดับเดิมจากปี 2564 อันดับที่ 5 หัวหิน/ชะอํา และอันดับที่ 6 กระบี่ เพิ่มขึ้นมา 1 อันดับจากปีที่แล้ว ขณะที่อันดับที่ 7 พัทยา และอันดับที่ 8 เชียงราย ตกลงไป 1 อันดับจากปีที่แล้ว
นายธนกรฯ กล่าวว่า ความสําเร็จดังกล่าว เป็นผลจากความพยายามอย่างต่อเนื่องของรัฐบาลในการผลักดันศักยภาพของอุตสาหกรรมการท่องเที่ยวของไทย และได้ปรับนโยบายให้สอดรับกับสถานการณ์โลกอยู่เสมอ โดยเมื่อวันที่ 1 กุมภาพันธ์ 2565 ได้เปิดรับนักท่องเที่ยวจากต่างประเทศผ่านระบบ Test & Go อีกครั้ง ภายใต้การดําเนินมาตรการทางสาธารณสุขอย่างเคร่งครัดเพื่อให้นักท่องเที่ยวเชื่อมั่น ซึ่งจะทําให้การท่องเที่ยวในประเทศไทยคึกคักมากยิ่งขึ้น สร้างรายได้แก่ประชาชนในพื้นที่ และเอกชน ที่เกี่ยวข้องกับอุตสาหกรรมการท่องเที่ยว ตลอดจน จะช่วยฟื้นฟูเศรษฐกิจของประเทศ อย่างไรก็ดี รัฐบาลยังคงให้ความสําคัญกับความปลอดภัยและความเชื่อมั่นของพี่น้องประชาชนในประเทศ โดยนายกรัฐมนตรีได้กําชับให้ทุกหน่วยงานเข้มงวดมาตรการทางสาธารณสุขอย่างใกล้ชิด โดยเฉพาะในช่วงเทศกาลต่อๆ ไปจากนี้ พร้อมขอให้ประชาชนปฏิบัติตามมาตรการเพื่อการท่องเที่ยวที่ผ่อนคลาย และปลอดภัย
รัฐบาลไทย-ข่าวทำเนียบรัฐบาล-กระทรวงการคลังยังอยู่ระหว่างการพิจารณาการดำเนิน “โครงการคนละครึ่ง ระยะที่ 4”
วันศุกร์ที่ 14 มกราคม 2565
กระทรวงการคลังยังอยู่ระหว่างการพิจารณาการดําเนิน “โครงการคนละครึ่ง ระยะที่ 4”
ตามที่ได้มีกระแสข่าวว่าจะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 โดยให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จํานวน 5 ล้านคน ลงทะเบียนเข้าร่วมโครงการนั้นไม่เป็นความจริง
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้มีกระแสข่าวว่าจะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 โดยให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จํานวน 5 ล้านคนลงทะเบียนเข้าร่วมโครงการนั้นไม่เป็นความจริง ขอให้ประชาชนอย่าหลงเชื่อ
โฆษกกระทรวงการคลัง ขอชี้แจงว่า ขณะนี้กระทรวงการคลังยังอยู่ระหว่างการพิจารณารายละเอียดการดําเนินโครงการคนละครึ่ง ระยะที่ 4 อาทิ จํานวนสิทธิที่จะเข้าร่วมโครงการ วันแรกที่จะเปิดรับลงทะเบียนซึ่งเบื้องต้นคาดว่าจะสามารถเปิดรับลงทะเบียนได้ในช่วงกลางเดือนกุมภาพันธ์ 2565 และสําหรับวันเริ่มใช้สิทธิโครงการคาดว่าจะอยู่ช่วงปลายเดือนกุมภาพันธ์ 2565 เป็นต้น ดังนั้น ขอให้ทุกท่านติดตามข้อมูลข่าวสารที่เกี่ยวข้องกับรายละเอียดโครงการคนละครึ่ง ระยะที่ 4 ผ่านช่องทางการประชาสัมพันธ์ต่างๆ ของกระทรวงการคลังต่อไป
สํานักงานเศรษฐกิจการคลัง halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-Asia-Pacific Economic Cooperation (APEC 2022)
วันอังคารที่ 9 สิงหาคม 2565
Asia-Pacific Economic Cooperation (APEC 2022)
“Open. Connect. Balance.”
​Asia-Pacific Economic Cooperation 2022 News
​PM chairs 2/2022 meeting of National Committee on Preparation of APEC Economic Leaders' Meeting and Related Meetings
​PM invites Thai people to join hands in hosting 2022 APEC
PM hands down policy on Thailand’s hosting of APEC Summit in 2022
รัฐบาลไทย-ข่าวทำเนียบรัฐบาล-​กรมเจ้าท่า เตรียมความพร้อมสมัครรับเลือกตั้งสมาชิกคณะมนตรีขององค์การทะเลระหว่างประเทศ (IMO)
วันพุธที่ 10 สิงหาคม 2565
​กรมเจ้าท่า เตรียมความพร้อมสมัครรับเลือกตั้งสมาชิกคณะมนตรีขององค์การทะเลระหว่างประเทศ (IMO)
...
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กระทรวงคมนาคม เป็นประธานการประชุมคณะทํางานด้านสารัตถะเพื่อเตรียมการสมัครรับเลือกตั้งเป็นสมาชิกคณะมนตรีขององค์การทางทะเลระหว่างประเทศ หรือ IMO วาระปี ค.ศ.2024 - 2025 ครั้งที่ 1/2565 โดยมีผู้แทนหน่วยงานที่เกี่ยวข้อง อาทิ กระทรวงการต่างประเทศ กระทรวงพลังงาน สํานักงานสภาพัฒนาการเศรษฐกิจและสังคมแห่งชาติสํานักงานนโยบายและแผนทรัพยากรธรรมชาติและสิ่งแวดล้อม กรมทรัพยากรทางทะเลและชายฝั่ง กรมประมง สํานักงานนโยบายและแผนการขนส่งจราจร สํานักงานปลัดกระทรวงคมนาคม การท่าเรือแห่งประเทศไทย และกรมเจ้าท่า เข้าร่วมการประชุมฯ ซึ่งได้รับการแต่งตั้งจากคณะอนุกรรมการเพื่อเตรียมการสมัครรับเลือกตั้งเป็นสมาชิกคณะมนตรีขององค์การทางทะเลระหว่างประเทศ ภายใต้คณะกรรมการแห่งชาติเพื่อประสานงานกับองค์การทางทะเลระหว่างประเทศ (มติ ครม.) มีอํานาจหน้าที่ในการจัดทําประเด็นด้านสารัตถะเสนอข้อคิดเห็นต่อประเด็นยุทธศาสตร์สําหรับการรณรงค์ หาเสียงของประเทศไทย เพื่อประกอบการจัดทําสื่อประชาสัมพันธ์และดําเนินกิจกรรมการรณรงค์หาเสียง ของประเทศไทย
สําหรับการประชุมฯ ในครั้งนี้ เป็นการหารือเพื่อสรุปประเด็นข้อมูลที่สอดคล้องกับการเสริมสร้างหุ้นส่วนความร่วมมือระหว่างประเทศเพื่อความยั่งยืนทางทะเล ซึ่งประเทศไทยได้ใช้เป็นหัวข้อหลักในการรณรงค์ หาเสียง รวมถึงติดตามความคืบหน้าประเด็นที่ประเทศไทยได้ให้คํามั่นกับประเทศต่างๆไว้ เช่น บทบาท การดําเนินงานของ IMO เป้าหมายการพัฒนาที่ยั่งยืน การลดการปล่อยก๊าซเรือนกระจก ขยะทะเล ทรัพยากร ทางทะเล คนประจําเรือ ความร่วมมือเพื่อการพัฒนา บทบาทสตรี และการแก้ไขปัญหาประมงผิดกฎหมาย (IUU) โดยคณะทํางานฯ จะนําข้อมูลที่ได้ไปสังเคราะห์เพื่อใช้ในการรณรงค์หาเสียงรวมถึงการจัดทําเอกสารประกอบการลงสมัครและประชาสัมพันธ์ในปีต่อไป
รัฐบาลไทย-ข่าวทำเนียบรัฐบาล-ปศุสัตว์คุมเข้มโควิดระบาดในโรงงานดันยอดส่งออกเนื้อไก่ครึ่งปีแรกพุ่งกว่า 56,000 ล้านบาท
วันจันทร์ที่ 9 สิงหาคม 2564
ปศุสัตว์คุมเข้มโควิดระบาดในโรงงานดันยอดส่งออกเนื้อไก่ครึ่งปีแรกพุ่งกว่า 56,000 ล้านบาท
ปศุสัตว์คุมเข้มโควิดระบาดในโรงงานดันยอดส่งออกเนื้อไก่ครึ่งปีแรกพุ่งกว่า 56,000 ล้านบาท
กรมปศุสัตว์ เผยท่ามกลางสถานการณ์การแพร่ระบาดของโรคติดเชื้อไวรัส COVID-19 สินค้าเนื้อไก่ครึ่งปีแรกยังคงพุ่งแรงส่งออกแล้วกว่า 56,000 ล้านบาท ชี้เป็นผลจากการทํางานของกรมปศุสัตว์อย่างเข้มงวดต่อเนื่องจนประเทศคู่ค้าเชื่อมั่นในคุณภาพ ความปลอดภัย มาตรฐานการผลิตไก่ไทย และหลายประเทศคู่แข่งโดนพิษโควิดเล่นงาน
นายสัตวแพทย์สรวิศ ธานีโต อธิบดีกรมปศุสัตว์กล่าวว่า กรมปศุสัตว์มีหน้าที่กํากับดูแลและส่งเสริมการส่งออกสินค้าเนื้อไก่ ซึ่งในสถานการณ์โรคโควิดระบาดนี้ได้กําชับให้เจ้าหน้าที่ตรวจสอบดูแลการผลิตเนื้อไก่และผลิตภัณฑ์อย่างเข้มงวดต่อเนื่อง ส่งผลให้ยอดส่งออกเนื้อไก่ครึ่งปี2564เพิ่มขึ้นจํานวน 5 แสนตัน มูลค่า 56,000 ล้านบาท หรือร้อยละ 7.1 และ 0.9 ตามลําดับ
อธิบดีกรมปศุสัตว์กล่าวเพิ่มเติมว่า กรมปศุสัตว์มีหน้าที่กํากับดูแลด้านความปลอดภัยอาหาร โดยเฉพาะสินค้าปศุสัตว์ ได้ตระหนักและให้ความสําคัญในการป้องกันโรคระบาดโควิดไม่ให้ปนเปื้อนกับสินค้า จึงมีนโยบายสนับสนุนให้ผู้ประกอบการทําบับเบิ้ลแอนด์ซี (Bubble and Seal) ตามคําแนะนําของกรมควบคุมโรคควบคู่ไปกับการดําเนินการตามมาตรการของกรมปศุสัตว์อย่างเข้มงวดตลอดห่วงโซ่การผลิต ตั้งแต่อาหารสัตว์ ฟาร์มมาตรฐาน GAP โรงฆ่าสัตว์และโรงแปรรูปที่ถูกสุขอนามัย มาตรการป้องกันโรคโควิด ในโรงงานมุ่งเน้น 3 ด้าน ได้แก่ 1) ด้านพนักงาน หรือผู้ที่ต้องสัมผัสอาหารต้องมีการเฝ้าระวังสุขภาพและผ่านการตรวจโรคโควิด-19 ก่อนเข้าปฏิบัติงาน 2) ด้านสถานที่ผลิต ให้รักษาความสะอาดเรียบร้อยตามหลักสุขลักษณะที่ดีในการผลิต (GMP) โดยมีการทําความสะอาดและฆ่าเชื้อเครื่องมือและอุปกรณ์ที่ใช่ในการผลิตด้วยน้ํายาฆ่าเชื้อในไลน์การผลิต 3) ด้านสินค้า มีการตรวจสอบประสิทธิภาพ ในการควบคุมความปลอดภัยอาหารอย่างเข้มงวด มีการเก็บตัวอย่างตรวจการปนเปื้อนเชื้อไวรัสโควิด-19 ในสินค้า อุปกรณ์ สิ่งแวดล้อม จุดสัมผัสและจุดเสี่ยงในอาคารผลิต เพื่อประกันการปลอดเชื้อ จากการสุ่มเก็บตัวอย่างสินค้าตรวจจํานวน 2,940 ตัวอย่าง ทุกตัวอย่างตรวจไม่พบการปนเปื้อนเชื้อโควิด
อธิบดีกรมปศุสัตว์ กล่าวเพิ่มเติมว่า โรงงานที่พนักงานตรวจพบว่าติดเชื้อโควิดอาจได้รับผลกระทบเนื่องจากถูกสั่งปิด และ ขาดแรงงาน ส่วนเกษตรกรผู้เลี้ยงไก่อาจได้รับผลกระทบจากการรอนําไก่เข้าเชือดซึ่งโรงงานในบางจังหวัดถูกสั่งปิดเป็นเวลาสั้นๆ 5-7 วัน แต่บางจังหวัดอาจถูกสั่งปิด 14 วันไก่จะมีน้ําหนักมากและถูกกดราคา สําหรับการส่งออกยังไม่มีหน่วยงานของประเทศผู้นําเข้า ของต่างประเทศได้แสดงความกังวลมาแต่อย่างใด ยกเว้นสาธารณรัฐประชาชนจีนหากพบว่าโรงงานใดที่ตรวจพบคนงานติดเชื้อ กรมปศุสัตว์ต้องชะลอการส่งออกชั่วคราวตามข้อกําหนดจีน ดังนั้น หากประเทศไทยสามารถควบคุมการระบาดของโรคโควิด ในภาพรวมได้ พนักงานหายป่วยกลับมาทํางาน รวมถึงการมีแรงงานเข้ามาชดเชย ก็มั่นใจว่า ปัจจุบันในปี 2564 สินค้าเนื้อไก่มีปริมาณการส่งออกมีจํานวน 504,754 ตัน มูลค่า 56,000 ล้านบาท ซึ่งคาดว่า สิ้นปีนี้ยอดส่งออกเนื้อไก่จะมีการขยายตัวเพิ่มขึ้นประมาณ ร้อยละ 2-3 เทียบกับปี 2563 หรือที่ปริมาณ 1,219,909 ตัน มูลค่า 141,786 ล้านบาท อย่างแน่นอน
รัฐบาลไทย-ข่าวทำเนียบรัฐบาล-บันทึกข้อตกลงความร่วมมือทางวิชาการ ระหว่างสำนักงานปลัดกระทรวงกลาโหมกับสำนักงานศาลปกครอง
วันพฤหัสบดีที่ 25 สิงหาคม 2565
บันทึกข้อตกลงความร่วมมือทางวิชาการ ระหว่างสํานักงานปลัดกระทรวงกลาโหมกับสํานักงานศาลปกครอง
พลเอก ประชาพัฒน์ วัจนะรัตน์ เจ้ากรมพระธรรมนูญ เป็นผู้แทนปลัดกระทรวงกลาโหม ในการลงนามบันทึกข้อตกลงความร่วมมือทางวิชาการ ระหว่างสํานักงานปลัดกระทรวงกลาโหมกับสํานักงานศาลปกครอง ร่วมกับ นาง สมฤดี ธัญญสิริ เลขาธิการสํานักศาลปกครอง
ณ ห้องประชุมกรมพระธรรมนูญ ชั้น 4 เพื่อการประสานความร่วมมือระหว่างกัน ภายใต้กรอบภารกิจให้เกิดความสอดคล้องเชื่อมโยงส่งเสริมและสนับสนุนในการปฏิบัติภารกิจหน้าที่ของทั้งสองฝ่ายให้เป็นไปอย่างมีประสิทธิภาพและบรรลุผลดีต่อประเทศและประชาชน
ทั้งนี้ สํานักงานปลัดกระทรวงกลาโหมโดยกรมพระธรรมนูญมีภารกิจรับผิดชอบงานเกี่ยวกับงานด้านศาลทหาร อัยการทหาร ทนายทหาร นายทหารพระธรรมนูญ รวมถึงงานด้านการตรวจและร่างกฎหมายด้านนิติบัญญัติ และฝึกอบรมให้ความรู้กฎหมายแก่นายทหารเหล่าพระธรรมนูญและบุคลากรในสังกัดกระทรวงกลาโหม ในขณะเดียวกันสํานักงานศาลปกครองมีภารกิจรับผิดชอบการปฏิบัติงานสนับสนุนศาลปกครอง รวมถึงภารกิจด้านวิชาการด้านคดีแก่ศาลปกครองและวิเคราะห์เหตุแห่งการฟ้องคดีปกครองเพื่อเสนอแนะแนวทางการปรับปรุงวิธีปฏิบัติราชการต่อหน่วยงานของรัฐที่เกี่ยวข้องเพื่อพัฒนาหลักกฎหมายมหาชน การบริหารราชการแผ่นดิน และบุคลากรด้านกฎหมายมหาชน
โดยทั้งสองฝ่ายจึงแสดงเจตนารมณ์ร่วมกันเพื่อให้บรรลุวัตถุประสงค์และภารกิจหน้าที่ของทั้งสองหน่วยงานด้วยการส่งเสริมและพัฒนาความร่วมมือ ได้แก่ การเสริมสร้างธรรมาภิบาลในสังคม การพัฒนาบุคลากร และการจัดการทรัพยากรสารสนเทศ เพื่อจะได้นําไปเป็นแนวทางในการพัฒนาความร่วมมือด้านอื่นที่ทั้งสองฝ่ายเห็นว่าเป็นประโยชน์ต่อการปฏิบัติงาน ภายใต้กรอบอํานาจหน้าที่มีความสอดคล้องเชื่อมโยงกันและสนองตอบภารกิจของสองหน่วยงานต่อไป
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์สำหรับผู้ป่วยโรคนิวโรมัยอิลัยติส ออฟติกา ซึ่งเป็นโรคทางระบบประสาทที่เกิดจากภูมิคุ้มกันผิดปกติ ให้เบิกจ่ายตรงได้ เริ่ม 15 มิ.ย. 65
วันจันทร์ที่ 30 พฤษภาคม 2565
กรมบัญชีกลางออกหลักเกณฑ์สําหรับผู้ป่วยโรคนิวโรมัยอิลัยติส ออฟติกา ซึ่งเป็นโรคทางระบบประสาทที่เกิดจากภูมิคุ้มกันผิดปกติ ให้เบิกจ่ายตรงได้ เริ่ม 15 มิ.ย. 65
กรมบัญชีกลางร่วมกับสมาคมประสาทวิทยาแห่งประเทศไทย กําหนดสิทธิประโยชน์เพิ่มเติม สําหรับยา Rituximab เพื่อใช้ในการรักษาโรคนิวโรมัยอิลัยติส ออฟติกา เพื่อให้ผู้มีสิทธิและบุคคลในครอบครัวเข้าถึงการรักษาได้อย่างมีประสิทธิภาพ เริ่ม 15 มิถุนายน 2565
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางร่วมกับสมาคมประสาทวิทยาแห่งประเทศไทยได้กําหนดสิทธิประโยชน์ โดยการเพิ่มข้อบ่งชี้ของยา Rituximab อีก 1 ข้อบ่งชี้ สําหรับผู้ป่วยโรคนิวโรมัยอิลัยติส ออฟติกา ทําให้ยาดังกล่าวสามารถเบิกจ่ายได้ทั้งสิ้น 13 ข้อบ่งชี้ เพื่อเป็นการเพิ่มประสิทธิภาพในการรักษาและช่วยให้ผู้ป่วยได้รับการรักษาพยาบาลตามความเหมาะสม จําเป็น และปลอดภัย ซึ่งจะทําให้มีคุณภาพชีวิตที่ดีขึ้น ทั้งนี้ หากแพทย์ผู้ทําการรักษามีแผนการใช้ยา Rituximab เพื่อรักษาโรคนิวโรมัยอิลัยติส ออฟติกา ตามเงื่อนไขข้อบ่งชี้ที่กําหนด ให้สถานพยาบาลดําเนินการลงทะเบียนเพื่อขออนุมัติการใช้ยา ในระบบ Biologic agents และส่งเบิกในระบบเบิกจ่ายตรงค่ารักษาพยาบาลเท่านั้น
“หลักเกณฑ์การเบิกจ่ายค่ารักษาพยาบาล สําหรับผู้ป่วยโรคดังกล่าว จะเริ่มมีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 15 มิถุนายน 2565 เป็นต้นไป เพื่อให้ผู้ป่วยมีคุณภาพชีวิตที่ดีขึ้น รวมทั้งเพื่อให้การเบิกจ่ายค่ารักษาพยาบาลเป็นไปอย่างถูกต้องและมีประสิทธิภาพ ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ โทรศัพท์ 0 2127 7000 ต่อ 6850 และ 6851 ในวันและเวลาราชการ สําหรับรายการยาที่กรมบัญชีกลางกําหนดหลักเกณฑ์ไว้เป็นการเฉพาะ สามารถตรวจสอบได้จากเว็บไซต์กรมบัญชีกลาง www.cgd.go.th หัวข้อ รักษาพยาบาล ข้อมูลน่ารู้เกี่ยวกับค่ารักษาพยาบาล กฎหมายระเบียบและหนังสือเวียน (สวัสดิการรักษาพยาบาล)” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-2 แนวทางดูแลผู้ป่วยโควิดที่ตรวจเชื้อด้วย ATK
วันพฤหัสบดีที่ 5 สิงหาคม 2564
2 แนวทางดูแลผู้ป่วยโควิดที่ตรวจเชื้อด้วย ATK
....
กรมการแพทย์ กระทรวงสาธารณสุข แจ้งแนวทางการดูแลผู้ป่วยโควิดที่ตรวจหาเชื้อโควิด-19 ด้วย Antigen test kit (ATK) ไปยังนายเเพทย์สาธารณสุขและ รพ. ทุกแห่งทั่วประเทศ เพื่อให้ผู้ป่วยเข้าถึงระบบการรักษาได้เร็วขึ้น
.
1) หากผล ATK เป็นบวก เรียกว่า “ผู้ติดเชื้อเข้าข่าย” สามารถรับยาและเข้ารับการรักษาแบบแยกกักที่บ้าน (Home isolation) ได้ทันที
.
2) หากจําเป็นต้องเข้ารับการรักษาแยกกักในชุมชน (Community isolation) หรือในสถานพยาบาล "ผู้ติดเชื้อเข้าข่าย" ควรตรวจด้วยวิธี RT-PCR ซ้ํา เพราะ ATK ให้ผลบวกลวง 3-5% และระหว่างรอผลตรวจ RT-PCR ให้แยกจากผู้ติดเชื้อโควิด-19 ด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. จับมือไปรษณีย์ไทยเพิ่มช่องทางการถอนเงินสด
วันศุกร์ที่ 22 เมษายน 2565
ธ.ก.ส. จับมือไปรษณีย์ไทยเพิ่มช่องทางการถอนเงินสด
ธ.ก.ส.ร่วมกับไปรษณีย์ไทย อํานวยความสะดวกให้ลูกค้าผู้ถือบัตรเดบิต ธ.ก.ส. ในการเข้าถึงช่องทางการถอนเงินที่ง่ายและหลากหลายมากขึ้น โดยไม่จําเป็นต้องเดินทางไปสาขา ด้วยบริการถอนเงินสดผ่านเครื่องรับชําระเงิน (EDC Cash Out) ที่เคาน์เตอร์ไปรษณีย์ไทย
ธนาคารเพื่อการเกษตรและสหกรณ์การเกษตร (ธ.ก.ส.) ร่วมมือกับบริษัท ไปรษณีย์ไทย จํากัด เปิดอํานวยความสะดวกให้ลูกค้าผู้ถือบัตรเดบิต ธ.ก.ส. ในการเข้าถึงช่องทางการถอนเงินที่ง่ายและหลากหลายมากขึ้น โดยไม่จําเป็นต้องเดินทางไปสาขา ด้วยบริการถอนเงินสดผ่านเครื่องรับชําระเงิน (EDC Cash Out) ที่เคาน์เตอร์ไปรษณีย์ไทยในวงเงินสูงสุดไม่เกิน 5,000 บาทต่อวัน และทุก ๆ การถอนเงินมีค่าธรรมเนียม 10 บาทต่อรายการ ซึ่งรวมอยู่ในวงเงินดังกล่าว ลูกค้าสามารถใช้บริการได้ที่ไปรษณีย์ไทย ทุกสาขาทั่วประเทศใกล้บ้าน ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมสถานที่ฉีดวัคซีนตัวเลือก “ซิโนฟาร์ม” ของราชวิทยาลัยจุฬาภรณ์
วันศุกร์ที่ 25 มิถุนายน 2564
นายกรัฐมนตรี เยี่ยมสถานที่ฉีดวัคซีนตัวเลือก “ซิโนฟาร์ม” ของราชวิทยาลัยจุฬาภรณ์
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 ตัวเลือก “ซิโนฟาร์ม” ของราชวิทยาลัยจุฬาภรณ์ เป็นวัคซีนซิโนฟาร์มพระราชทานในสมเด็จเจ้าฟ้าฯ กรมพระศรีสวางควัฒน วรขัตติยราชนารี จํานวน 6,400 โดส
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 ตัวเลือก “ซิโนฟาร์ม” ของราชวิทยาลัยจุฬาภรณ์เป็นวัคซีนซิโนฟาร์มพระราชทานในสมเด็จเจ้าฟ้าฯ กรมพระศรีสวางควัฒน วรขัตติยราชนารี จํานวน 6,400 โดส เนื่องในโอกาสที่ทรงเจริญพระชนมายุครบ 64 พรรษา 4 กรกฎาคม 2564
วันนี้ (25 มิถุนายน 2564) ที่บริษัท โทรคมนาคมแห่งชาติ จํากัด (มหาชน) สํานักงานแจ้งวัฒนะ กทม. พลเอกประยุทธ์ จันทร์โอชา นายกรัฐมนตรี พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมและให้กําลังใจแก่บุคลากรทางการแพทย์และผู้ปฏิบัติงานศูนย์ฉีดวัคซีนตัวเลือกซิโนฟาร์ม ราชวิทยาลัยจุฬาภรณ์ โดยมีศาสตราจารย์นายแพทย์นิธิ มหานนท์ เลขาธิการราชวิทยาลัยจุฬาภรณ์ และผู้อํานวยการโรงพยาบาลจุฬาภรณ์ ให้การต้อนรับ
สําหรับศูนย์ฉีดวัคซีนตัวเลือกซิโนฟาร์ม ราชวิทยาลัยจุฬาภรณ์ เปิดให้บริการฉีดวัคซีนตัวเลือก“ซิโนฟาร์ม” สําหรับกลุ่มบุคคลในองค์กรต่างๆ และเลือกโรงพยาบาลจุฬาภรณ์เป็นสถานพยาบาลให้บริการฉีดวัคซีน มีศักยภาพรองรับการฉีด 5,000 คนต่อวัน ในวันนี้ได้นําร่องฉีดวัคซีนพระราชทานในสมเด็จเจ้าฟ้าฯกรมพระศรีสวางควัฒน วรขัตติยราชนารี ที่โปรดฯให้มูลนิธิภัทรมหาราชานุสรณ์ นําเงินทุนมาจัดซื้อวัคซีนตัวเลือก และพระราชทานแก่โรงพยาบาลจุฬาภรณ์ จํานวน 6,400 โดส ในโอกาสที่ทรงเจริญพระชนมายุครบ 64 พรรษา4กรกฎาคม 2564 ให้แก่ประชาชนผู้ด้อยโอกาส ผู้สูงอายุ ผู้พิการ ผู้ที่มีรายได้น้อย และชุมชนในพื้นที่โดยรอบโรงพยาบาลเป็นกลุ่มแรก
นายอนุทินกล่าวว่า สถานการณ์ของโรคโควิด 19 ในประเทศ ยังพบผู้ติดเชื้ออย่างต่อเนื่อง โดยเฉพาะในกทม.และปริมณฑล กระทรวงสาธารณสุขร่วมกับภาคีเครือข่ายและผู้เชี่ยวชาญติดตามประเมินสถานการณ์อย่างใกล้ชิดทุกวัน ประเด็นการล็อกดาวน์ประเทศนั้น ต้องประเมินตามสถานการณ์และผ่านการพิจารณาจากคณะผู้เชี่ยวชาญด้านการแพทย์และสาธารณสุข โดยพิจารณาจากข้อมูลที่เป็นปัจจุบัน ข้อดี ข้อเสีย วิเคราะห์ปัจจัยเสี่ยงก่อนส่งให้ ศบค. พิจารณาเป็นขั้นตอนสุดท้าย
นายอนุทินกล่าวต่อว่า ส่วนการบริหารเตียงและแนวทางการลดระยะเวลารักษาในโรงพยาบาลนั้น ขณะนี้ทุกอย่างยังเหมือนเดิม กระทรวงสาธารณสุขบริหารจัดการโดยใช้ระบบเขตสุขภาพ ส่วนปัญหาเตียงเต็มใน กทม.นั้น ได้ร่วมมือกันอย่างใกล้ชิดกับ กทม. และโรงเรียนแพทย์ ขอให้มองมิติโดยรวม เพราะทุกวันนี้มีผู้ป่วยจํานวนหนึ่งที่รักษาหายกลับบ้านได้ และมีผู้ป่วยที่อาการดีขึ้น อาจปรับเปลี่ยนสถานที่ดูแลเพื่อรักษาเตียงในโรงพยาบาลหลักให้แก่ผู้ป่วยสีแดง ซึ่งขณะนี้มีโรงพยาบาลบุษราคัมรับผู้ป่วยสีเหลืองและยังสามารถขยายได้ถึง 5,000 เตียง จะได้ประสานกับเจ้าของสถานที่ขอขยายเวลา นอกจากนี้ยังได้เตรียมโรงพยาบาล 4 มุมเมืองไว้รองรับอีกด้วย
“ขอให้ประชาชนร่วมมือกันปฏิบัติตามมาตรการส่วนบุคคล สวมหน้ากาก เว้นระยะห่าง หมั่นล้างมือลดกิจกรรมทางสังคมอย่างเคร่งครัด เป็นการช่วยบุคลากรทางการแพทย์และเจ้าหน้าที่ที่ทํางานอย่างหนักและต่อเนื่อง อาจมีอาการเหนื่อยล้ากันบ้าง” นายอนุทินกล่าว
****************************** 25 มิถุนายน 2564
รัฐบาลไทย-ข่าวทำเนียบรัฐบาล-​ครม. อนุมัติวงเงิน 1,188 ล้านบาท ชดใช้ราคาสุกรที่ยังตกค้าง เยียวยาเกษตรกร รวมทั้งจัดซื้อวัคซีนลัมปี สกิน จำนวน 6.3 ล้านโดส
วันอังคารที่ 12 กรกฎาคม 2565
​ครม. อนุมัติวงเงิน 1,188 ล้านบาท ชดใช้ราคาสุกรที่ยังตกค้าง เยียวยาเกษตรกร รวมทั้งจัดซื้อวัคซีนลัมปี สกิน จํานวน 6.3 ล้านโดส
​ครม. อนุมัติวงเงิน 1,188 ล้านบาท ชดใช้ราคาสุกรที่ยังตกค้าง เยียวยาเกษตรกร รวมทั้งจัดซื้อวัคซีนลัมปี สกิน จํานวน 6.3 ล้านโดส
วันที่ 12 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี อนุมัติงบกลางกรณีโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า วงเงิน 753.05 ล้านบาท สําหรับค่าชดใช้ราคาสุกร และค่าชดใช้ราคาสิ่งของที่ถูกทําลาย และจัดซื้อวัคซีนโรคลัมปีสกิน จํานวน 6.3 ล้านโดส และค่าจัดซื้อวัสดุวิทยาศาสตร์เพื่อการแพทย์ในการฉีดวัคซีน จํานวน 231.95 ล้านบาท และเยียวยาเกษตรกรกรณีโค-กระบือป่วยตายด้วยโรคลัมปีสกิน ตั้งแต่ มี.ค. 64 - 30 เม.ย. 65 จํานวน 203.10 ล้านบาท
ครม. อนุมัติ กรณีโรคอหิวาต์แอฟริกาในสุกร สําหรับค่าชดใช้ราคาสุกรและค่าชดใช้ราคาสิ่งของที่ถูกทําลาย วงเงิน 753.05 ล้านบาท ประกอบด้วย
- ค่าชดใช้ราคาสุกรที่ถูกทําลายที่ยังคงค้างชําระ ที่ได้ดําเนินการตั้งแต่ 16 ต.ค. 64 - 31 มี.ค. 65 ในพื้นที่ 45 จังหวัด เพิ่มเติมที่ตกค้าง 165 ราย รวมเกษตรกร 2,655 ราย เป็นเงิน 231.34 ล้านบาท
-จํานวนสุกรที่ตกค้าง 5,009 ตัว รวม 65,076 ตัว คิดเป็นเงิน 18.61 ล้านบาท
-ค่าชดใช้ราคาสุกรที่ถูกทําลายตามแผนลดความเสี่ยงต่อโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า ในปี งบประมาณ 65 ร้อยละ 3 ของฟาร์ม ของจํานวนเกษตรกรผู้เลี้ยงสุกรรายย่อย-รายเล็ก ซึ่งมีประมาณ 100,000 ราย คิดเป็น จํานวนเกษตรกร 3,000 ราย จํานวน สุกร 60,000 ตัว จํานวนเงิน 402.30 ล้านบาท
-ค่าชดใช้ราคาสิ่งของที่ถูกทําลาย (อาหารสัตว์) จํานวงเงิน 100.80 ล้านบาท
2. กรณีโรคลัมปี สกิน ในโคและกระบือ วงเงินรวม 435.05 จํานวน 2 รายการ ประกอบด้วย
-จัดซื้อวัคซีนโรคลัมปี สกิน จํานวน 6.3 ล้านโดส และค่าวัสดุวิทยาศาสตร์เพื่อการแพทย์ในการฉีดวัคซีน จํานวนเงิน 231.95 ล้านบาท
-ค่าใช้จ่ายเพื่อช่วยเหลือเกษตรกรกรณีโค-กระบือ ป่วยตายด้วยโรคลัมปีสกิน ตั้งแต่เดือน มี.ค.64 - 30 เม.ย.65 สําหรับเกษตรกรจํานวน 9,789 ราย จํานวนโค กระบือรวม 11,422 ตัว จํานวนเงิน 203.10 ล้านบาท
ปัจจุบัน กรมปศุสัตว์ได้มีการช่วยเหลือเยียวยาให้แก่เกษตรกรที่ได้รับผลกระทบจากกรณีมีโค-กระบือป่วยตายจากโรคลัมปีสกินแล้วตามระเบียบกระทรวงการคลัง เกษตรกรได้รับความช่วยเหลือเยียวยาแล้วจํานวน 52,170 รายวงเงิน 1,212.72 ล้านบาท ที่ผ่านมา ครม. เห็นชอบเตรียมความพร้อมรับมือโรคอหิวาต์แอฟริกาในสุกร โดยแบ่งออกเป็น 3 ระยะ ทั้งระยะก่อนเผชิญเหตุระยะเผชิญเหตุ และหลังเผชิญเหตุ ประกอบด้วย 8 มาตรการ เช่น การเพิ่มประสิทธิภาพการป้องกันโรคของฟาร์ม การเฝ้าระวังโรค การพัฒนาการตรวจวินิจฉัย การจัดการฟื้นฟูเกษตรกร เป็นต้น
รัฐบาลไทย-ข่าวทำเนียบรัฐบาล-รัฐบาลเปิดแผนเจรจาส่งออก "ผลไม้ไทย" ไปจีน เร่งแก้ปัญหาการจราจรติดขัดหน้าด่าน (โหย่วอี้กวาน ผิงเสียง ตงซิง และโมฮ่าน) พร้อมขยายตลาดสู่ตะวันออกกลาง
วันอังคารที่ 15 มีนาคม 2565
รัฐบาลเปิดแผนเจรจาส่งออก "ผลไม้ไทย" ไปจีน เร่งแก้ปัญหาการจราจรติดขัดหน้าด่าน (โหย่วอี้กวาน ผิงเสียง ตงซิง และโมฮ่าน) พร้อมขยายตลาดสู่ตะวันออกกลาง
.....
จากปัญหาการส่งออกผลไม้ไทยไปประเทศจีน ได้รับผลกระทบจากนโยบาย Zero-Covid ของจีน ณ ด่านโหย่วอี้กวาน ผิงเสียง ตงซิง และโมฮ่าน ส่งผลให้การจราจรติดขัด และกระทบต่อการส่งออกผลไม้นั้น
.
รัฐบาลไม่ได้นิ่งนอนใจต่อปัญหาดังกล่าว ได้ติดตามและร่วมหารือกับทางการจีนหลายประเด็น ดังนี้
.
1.ขอให้ล้งไทยที่ผ่านกระบวนการอบรมหลักสูตร “ล้งปลอดโควิด-19” มี GMP Plus รับรอง (อบรมแล้วกว่า 400 แห่ง) สามารถผ่านด่านจีนได้โดยไม่ต้องเปิดทุกตู้
.
2.การขนส่งบนเส้นทางรถไฟจีน - ลาวนั้น ให้ปิดตู้ที่ประเทศลาว และส่งไปคุนหมิง โดยไม่ต้องแวะตรวจที่ด่านโมฮ่าน เพื่อให้สามารถส่งทุเรียนและผลไม้เศรษฐกิจอื่น ๆ ทางรางได้ ตั้งแต่เดือน มี.ค. นี้
.
3.เสนอให้มีการประชุมหารือกับประเทศจีน ลาวและเวียดนาม เพื่อตกลงมาตรการร่วมกันเรื่อง protocol ในเรื่องการเปิด - ปิดด่านชายแดนต่าง ๆ
.
4.เสนอให้ด่านมี Green Lane สําหรับผลไม้ไทยเป็นการเฉพาะ
.
นอกจากนี้ ก.เกษตรฯ ได้เตรียมมาตรการรองรับปัญหาผลไม้เศรษฐกิจล่วงหน้าทั้งระบบในปี 65 ไว้แล้ว รวมทั้งเร่งทําการตลาดในภูมิภาคตะวันออกกลาง เช่น ซาอุดีอาระเบีย สหรัฐอาหรับเอมิเรตส์ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/52500
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. เปิด 3 จุดฉีดวัคซีน mRNA สำหรับ "ผู้ไม่เคยฉีดมาก่อน - รอวัคซีนทางเลือก" ยืนยัน! วัคซีนที่รัฐจัดซื้อ "มีมาตรฐาน - ลดเสี่ยงติดเชื้อ - ป้องกันป่วยหนัก - ลดการเสียชีวิต"
วันอาทิตย์ที่ 28 พฤศจิกายน 2564
สธ. เปิด 3 จุดฉีดวัคซีน mRNA สําหรับ "ผู้ไม่เคยฉีดมาก่อน - รอวัคซีนทางเลือก" ยืนยัน! วัคซีนที่รัฐจัดซื้อ "มีมาตรฐาน - ลดเสี่ยงติดเชื้อ - ป้องกันป่วยหนัก - ลดการเสียชีวิต"
.....
กระทรวงสาธารณสุข (สธ.) ได้จัดตรียมวัคซีนโควิด-19 ชนิด mRNA ไว้ให้บริการแก่ประชาชน กลุ่มผู้ที่ยังไม่ได้รับวัคซีนเข็มแรก หรือผู้ที่จองซื้อวัคซีนทางเลือกไว้ สําหรับประชาชนในพื้นที่ กทม. ได้จัดสถานที่ฉีดวัคซีน mRNA ไว้ 3 แห่ง คือ
.
> ศูนย์ฉีดวัคซีนกลางบางซื่อ
> สถาบันบําราศนราดูร
> โรงพยาบาลศรีธัญญา
.
ส่วนผู้ที่อาศัยในต่างจังหวัดจะให้สํานักงานสาธารณสุขจังหวัดสํารวจ และจัดส่งวัคซีน mRNA ไปให้
.
ยืนยันว่าวัคซีนทุกชนิดที่รัฐบาลจัดซื้อเป็นวัคซีนที่ได้มาตรฐาน มีประสิทธิภาพและประสิทธิผลลดความเสี่ยงติดเชื้อ ป้องกันป่วยหนักและเสียชีวิตได้ และคาดว่าจะฉีดครบ 100 ล้านโดส ภายในสิ้นเดือน พ.ย. นี้
.
สําหรับศูนย์ฉีดวัคซีนกลางบางซื่อ ประชาชนทั่วไปอายุตั้งแต่ 18 ปี กรุณานัดจองคิวผ่านเครือข่ายมือถือ ดังนี้
รัฐบาลไทย-ข่าวทำเนียบรัฐบาล-ผู้บริหาร บขส. ร่วมถ่ายทอดนโยบายการบริหารงานปี 2565 ผ่านโครงการ “นโยบายสานต่อ วงล้อขับเคลื่อน”
วันพุธที่ 17 พฤศจิกายน 2564
ผู้บริหาร บขส. ร่วมถ่ายทอดนโยบายการบริหารงานปี 2565 ผ่านโครงการ “นโยบายสานต่อ  วงล้อขับเคลื่อน”
ตั้งเป้าสร้างรายได้ นําองค์กรสู่ “New Business Model”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เป็นประธานเปิดงานแถลงนโยบาย “โครงการนโยบายสานต่อ วงล้อขับเคลื่อน” ประจําปี 2565 โดยมีรองกรรมการผู้จัดการใหญ่ และผู้ช่วยกรรมการผู้จัดการใหญ่ ร่วมแถลงนโยบายและแนวทางการดําเนินงานในปี 2565 และมีผู้อํานวยการกอง ผู้ช่วยผู้อํานวยการกอง หัวหน้างาน และนายสถานีเดินรถทั่วประเทศ
ร่วมรับฟังการแถลงนโยบาย ณ ห้องประชุมมหาราช ชั้น 4 อาคารสถานีขนส่งผู้โดยสารกรุงเทพ (จตุจักร) และผ่านการประชุมออนไลน์ ในวันที่ 17 พฤศจิกายน 2564
กรรมการผู้จัดการใหญ่ บขส. กล่าวว่า ทิศทางในการดําเนินธุรกิจในปี 2565 จะเป็นรูปแบบของ New Business Model 4 เรื่อง ดังนี้
1. ให้ทุกหน่วยงานมีการนําเสนอข้อมูล โดยอยู่บนพื้นฐานการวิเคราะห์ข้อมูล เพื่อให้สามารถนําข้อมูลมาต่อยอดและพัฒนางานด้านต่าง ๆ
2. สร้างภาพลักษณ์ของ บขส. โดยเน้นเรื่อง “ความปลอดภัย” เป็นอันดับหนึ่ง
3. ให้ทุกคนร่วมมือกันปรับแผนกลยุทธ์ทางธุรกิจ เพื่อสร้างรายได้แบบยั่งยืน
4. การทํางานต้องเป็น Team Works มีการบริหารจัดการองค์กรให้เป็นหนึ่งเดียว
อย่างไรก็ดีในการดําเนินงาน บขส. ยังคงใช้นโยบาย Smart Digital Technology 4 ด้านซึ่งเป็นหัวใจสําคัญในการดําเนินงานของ Digital Transport มาขับเคลื่อนองค์กร ทั้งในเรื่องการพัฒนาสถานีให้ทันสมัย การสร้างพันธมิตรทางธุรกิจ การพัฒนาอสังหาริมทรัพย์ เพื่อสร้างรายได้ และพนักงานทุกคนต้องมีส่วนร่วมในการพัฒนาองค์กร รวมทั้งเพิ่มทักษะความรู้ให้ตัวเองเพื่อปรับตัวรองรับความท้าทายในอนาคต
สําหรับ “โครงการนโยบายสานต่อ วงล้อขับเคลื่อน” บขส. ได้จัดขึ้นอย่างต่อเนื่องทุกปี เพื่อให้ผู้บริหารระดับสูงได้ชี้แจง ตอบข้อซักถาม และทําความเข้าใจนโยบายการบริหารงาน ให้แก่ผู้บริหารระดับต้น เพื่อนําไปสู่การปฏิบัติในทิศทางเดียวกัน รวมทั้งเพื่อเชื่อมความสัมพันธ์อันดีระหว่างผู้บริหารระดับสูงและผู้บริหารระดับต้น